དེ་ནས་ཤ་སྐལ་འཚོལ་མཁན་རྒན་མོ་གཞན་དེས་ཀི་སྒྲ་རེ་རེ་བརྒྱབ་པ་ན།རྫ་མའི་སྐེ་ཡི་མདུད་པ་རེ་ཚག་སྒྲ་དང་བཅས་མདུད་པ་བརྒྱད་པོ་རེ་རེ་བཞིན་གྲོལ།ཀི་སྒྲ་རེ་རེས་ཆང་རྫ་ཡོམ་ཡོམ་དུ་འདར་བ་དང་།སྐབས་རེར་ཆང་རྫ་ཁོ་རང་གད་ལ་ཁད་པ་ཞིག་བྱས་སྟབས།ཆང་རྫའི་ནང་གི་བཙུན་ཆུང་དེ་ནི།ཞེད་ཐག་ཆོད་ནས།ད་ནི་ཅི་ཞིག་བྱེད་པ་དགའ་འམ་ཞེས་བསམ་བློ་སྣ་ཚོགས་ཤིག་བཏང་ནའང་།རང་ཉིད་ཆང་རྫའི་ནང་ཡོད་པ་ཁོང་ཚོས་ཧ་གོ་བ་ཡིན་ན།སྲོག་འཆོར་རྒྱུ་ཉག་གཅིག་ཡིན་པར་བསམ་སྟེ།སྡུག་རུས་བྱས་ནས་བསྡད།ཀི་སྒྲ་ལན་བརྒྱད་དེ་བརྒྱབ་ནའང་།ད་དུང་ཤ་སྐལ་མ་སླེབས་པས་ཤ་སྐལ་གཏོང་རེས་རྒན་མོ་དེ་ནི་དངངས་འཚབ་ཇེ་ཆེར་སོང་།